open-index/open-wikipedia-markdown huggingface dataset:
Listi yfir The Closer (6. þáttaröð)

Sjötta þáttaröðin af ***[[The Closer]]*** var frumsýnd 12. júlí 2010 og sýndir voru 15 þættir.

## Aðalleikarar
* Kyra Sedgwick sem Brenda Leigh Johnson
* J. K. Simmons sem Will Pope
* Corey Reynolds sem David Gabriel 
* Robert Gossett sem Russell Taylor
* G. W. Bailey sem Louie Provenza
* Michael Paul Chan sem Mike Tao
* Anthony Denison sem Andy Flynn
* Jon Tenney sem Fritz Howard
* Raymond Cruz sem Julio Sanchez
* Phillip P. Keene sem Buzz Watson

## Þættir

## Heimildir
* 
*http://www.tnt.tv/dramavision/;jsessionid=1BBE099035910A4E1C0DBE7CE710B383?cid=40937
Skagaströnd (sveit)

**Skagaströnd** er byggðarlag á vesturströnd Skagans á Norðurlandi. Upphaflega var nafnið eingöngu haft um ströndina og byggðina á henni en verslunarstaðurinn undir Spákonufelli kallaðist *Höfði* eða *Höfðakaupstaður*. Danskir kaupmenn sem þar versluðu fóru að kalla kaupstaðinn *Skagestrand* og fesist það smám saman við verslunarstaðinn og síðar kauptúnið sem þar reis. Þegar nú er talað um Skagaströnd er oftar en ekki átt við þéttbýlið þótt sveitin hafi enn sama nafn.

Skagaströnd liggur norðan við Refasveit og eru mörkin milli byggðanna um Laxá. Ströndin er aðeins talin ná út undir Króksbjarg; bæirnir þar fyrir norðan eru sagðir vera á Skaga. Ströndin er fremur láglend, einkum norðan til, en fjöllin hækka þegar sunnar dregur og þar ber mest á Spákonufelli fyrir ofan kauptúnið. Upphaflega var öll Skagaströnd í Vindhælishreppi en árið 1939 var honum skipt í þrennt. Ytri hluti strandarinnar ásamt bæjunum yst á Skaga varð þá Skagahreppur, miðhlutinn (kauptúnið og næsta nágrenni) varð Höfðahreppur en syðri hlutinn hét áfram Vindhælishreppur. Árið 2002 sameinuðust Vindhælishreppur og Skagahreppur á ný undir nafninu Skagabyggð en Höfðahreppur, sem nú heitir Sveitarfélagið Skagaströnd, klýfur Skagabyggð í miðju.

Á Skagaströnd voru áður tvö prestaköll, Höskuldsstaðaprestakall og Hofsprestakall. Enn eru kirkjur á Höskuldsstöðum og Hofi en ströndin og þorpið eru nú eitt prestakall, Skagastrandarprestakall. Einnig var kirkja á Spákonufelli en hún var lögð af þegar Hólaneskirkja á Skagaströnd var byggð 1928.
Víðidalur (Húnaþingi)

**Víðidalur** er breiður, gróinn og búsældarlegur dalur í Vestur-Húnavatnssýslu, inn af Vesturhópi. Austan við dalinn er Víðidalsfjall, sem er hátt og tindótt en vestan að honum er Fitjárdalur og svo austurbrún Miðfjarðarháls, sem er fremur lágur og ávalur. Í norðanverðum dalnum eru gamlir sethjallar sem bera þess merki að á ísöld hafi sjór gengið langt inn í dalinn.

Um dalinn rennur Víðidalsá, sem á upptök á heiðunum suður af dalnum og er mikil laxveiðiá. Í hana fellur Fitjá, sem kemur upp á Stórasandi. Í miðjum dalnum rennur Víðidalsá í gljúfrum, 20-25 metra djúpum og hrikalegum. Kallast þau Kolugljúfur og eru sögð kennd við tröllkonuna Kolu.

Auðunn skökull Bjarnarson nam land í Víðidal fyrstur manna og bjó á Auðunarstöðum en helsta höfuðbólið í dalnum er þó Víðidalstunga, utarlega í tungunni milli Víðidalsár og Fitjár. Þar er kirkja sveitarinnar.

Félagsheimilið Víðihlíð er í landi Auðunarstaða, svo og veitingaskálinn og ferðamannaverslunin Víðigerði.
Húksheiði

**Húksheiði** er vestust heiðanna þriggja sem saman mynda Tvídægru, heiðaflæmið á milli Vestur-Húnavatnssýslu upp af Miðfjarðardölum og Borgarfjarðar, og er hún kennd við bæinn Húk í Vesturárdal, sem átti heiðina. 

Húkur var lengi í eigu Staðarbakkakirkju og þegar jörðin var seld árið 1913 hélt kirkjan afréttinum eftir. Torfustaðahreppar eignuðust svo heiðina árið 1934 og nú er hún eign Húnaþings vestra.
Núpsheiði

**Núpsheiði** er ein heiðanna þriggja sem saman mynda Tvídægru, heiðaflæmið milli Vestur-Húnavatnssýslu upp af Miðfjarðardölum og Borgarfjarðar. Heiðin er kennd við kirkjustaðinn Efri-Núp (Fremri-Núp) í Núpsdal, sem er í miðið af dölunum þremur.

Núpsheiði er einnig í miðið af heiðunum þremur og er Húksheiði vestan hennar en Aðalbólsheiði austan við. Heiðin tilheyrði Efra-Núpi frá fornu fari en Ytri- og Fremri-Torfustaðahreppur keyptu hana sem upprekstrarland árið 1896.
Aðalbólsheiði

**Aðalbólsheiði** er austust heiðanna þriggja sem saman mynda heiðaflæmið Tvídægru upp af Miðfjarðardölum, á milli Vestur-Húnavatnssýslu og Borgarfjarðar. Hún er kennd við eyðibýlið Aðalból í Austurárdal, sem er austastur Miðfjarðardala. Austan hennar er Víðidalstunguheiði.

Heiðin tilheyrði áður Aðalbóli, sem var eign Hólastóls, en var seld Ytri- og Fremri-Torfustaðahreppi sem upprekstrarland skömmu fyrir 1900.
Calgary

**Calgary** er stærsta borg Alberta-fylkis í Kanada með um 1,3 milljón íbúa (2021) og 5. stærsta borg landsins. Heitir í höfuðið á Calgary á Suðureyjum sem líklegast var gefið nafn af víkingunum sem settust þar að og leitt af 'köldu garðar'. Borgin er í suðurhluta fylkisins við mót Bow River og Elbow River um 90 km austur af Klettafjöllum.

Kúrekahátíðin *The Stampede* hefur verið haldin í borginni síðan 1912. 

## Íþróttir
Vetrarólympíuleikarnir 1988 voru haldnir í Calgary og nágrenni.

Íshokkílið borgarinnar er Calgary Flames.
Kolugljúfur

**Kolugljúfur** er gljúfur Víðidalsár í Víðidal í Vestur-Húnavatnssýslu, 1-2 km að lengd og nokkrir tugir metra á dýpt. Þar sem áin fellur niður í gljúfrið eru þrír fossar, Efrifoss, Kolufoss og Neðri-Kolufoss, saman heita fossarnir Kolufossar.

Gljúfrin eru víðast hvar ógeng en þykja falleg og stórbrotin. Þau eru sögð kennd við tröllskessuna Kolu, sem sagt er að hafi grafið þau og átt þar síðan bústað. Bærinn Kolugil stendur við ána, rétt ofan við þar sem hún rennur ofan í gljúfrin, og ýmis örnefni tengd Kolu tröllkonu eru þar og í gljúfrunum.
Vaxmyndasafnið

**Vaxmyndasafnið** er safn eftirmynda úr vaxi af frægum einstaklingum sem Óskar Halldórsson útgerðarmaður og börn hans stofnuðu og gáfu íslenska ríkinu árið 1951. Í því voru eftirmyndir af átján Íslendingum og fimmtán útlendingum. Aðeins ein kona er hluti af safninu en það er eftirmynd af Önnu Borg Reumert, leikkonu, oftast aðeins kölluð Anna Borg. 

Safninu var til bráðabirgða komið fyrir í húsi Þjóðminjasafnsins við Suðurgötu og var meðal fyrstu sýninganna sem settar voru upp í því húsi þegar safnið var opnað árið 1951. Vaxmyndasafnið var opið fram til ársins 1969 en það ár sáu forráðamenn Þjóðminjasafnsins sér ekki lengur fært að hafa það uppi við vegna plássleysis og var vaxbrúðunum komið fyrir í geymslu. 

## Íslenskir eftirmyndir
* Anna Borg
* Ásgeir Ásgeirsson
* Benedikt Sveinsson
* Björn Ólafsson
* Björn Þórðarson
* Davíð Stefánsson
* Einar Arnórsson
* Helgi Pjeturss
* Hermann Jónasson
* Jónas frá Hriflu
* Ólafur Friðriksson
* Ólafur Thors
* Óskar Halldórsson
* Óskar Theódór Óskarsson
* Sigurður Nordal
* Sveinn Björnsson
* Vilhjálmur Stefánsson
* Vilhjálmur Þór

## Erlendar eftirmyndir
* Hans Christian Andersen
* Roald Amundsen
* Robert Baden-Powell
* Napoleon Bonaparte
* Winston Churchill
* Thomas Alva Edison
* Paul von Hindenburg
* Adolf Hitler
* Chiang Kai-shek
* Marteinn Lúther
* Benito Mussolini
* Franklin D. Roosevelt
* William Shakespeare
* Jósef Stalín

## Tenglar
* ''Yfir 30 stórmenni veraldarsögunnar í einni kös''; grein í Helgarpóstinum 1981
Menningarstjórnun

**Menningarstjórnun** er fræðigrein sem leggur áherslu á að skoða samspil menningar og stjórnunar á gagnrýninn hátt. Sérstaklega er fjallað um stofnanir, fyrirtæki og skipulagsheildir sem hafa með miðlun menningararfs og list að gera, hver markmið þessara stofnana eru og hvernig þeim markmiðum verður best náð. Menningarstjórnun fjallar einnig um hlutverk „menningarstjórnandans“ og vald/möguleika hans/hennar til þess að hafa áhrif á starf menningarfyrirtækja, umhverfi þeirra og samfélagið í heild.

Menningarstjórnun er sjálfstætt rannsóknarsvið en tengist öðrum greinum, svo sem fagurfræði, listasögu, safnastjórnun, markaðsfræði og hagfræði.

## Tenglar
* Menningarstjórnun við Háskólann á Bifröst
Sopi

**Sopi** eða **Mangó-Sopi** var íslenskur mysudrykkur sem Mjólkursamsalan setti á markað árið 1980. Miklar vonir voru bundnar við framleiðslu þessa svaladrykks, sem þróaður var undir stjórn næringarfræðingsins Jóns Óttars Ragnarssonar. Tilgangurinn var að finna not fyrir það mikla magn skyrmysu sem Mjólkursamsalan þurfti að hella niður á ári hverju.

Auk mysu var mangó-ávöxturinn meginuppistaðan í Sopa. Til stóð að setja fleiri bragðtegundir á markað, en úr því varð ekki. Mangó-Sopi hvarf endanlega úr hillum verslana á seinni hluta níunda áratugarins.

Mangó-Sopi var einkum ætlaður börnum. Hann var seldur í ¼ lítra pakkningum eins og kókómjólk. Umbúðirnar prýddi teiknimynd af rauðklæddri ofurhetju.
Yfirbótakirkja heilögu fjölskyldunnar

**Yfirbótakirkja heilögu fjölskyldunnar** (katalónska: *Temple Expiatori de la Sagrada Família*, spænska: *Templo Expiatorio de la Sagrada Familia*), í daglegu tali kölluð **Sagrada Família**, er kaþólsk kirkja í Barselóna á Spáni, sem hefur verið í byggingu síðan 1882. Áætlað er að byggingu kirkjunnar verði lokið árið 2026. 

Kirkjan er talin meistaraverk katalónska arkítektsins Antoni Gaudí (1852–1926). Hönnunin og stærð kirkjunnar hafa gert hana að einum vinsælasta ferðamannastað í Barselóna. Benedikt 16. páfi helgaði kirkjuna og útnefndi hana sem basilíku þann 7. nóvember 2010, þegar hann heimsótti Santiago de Compostela og Barselóna.

Kirkjan varð hæsta kirkja heims árið 2025. 
Hún varð 172,5 metrar að hæð árið 2026.

## Tilvísanir
Landssímadeild kvenna í knattspyrnu 2000

Árið 2000 var Úrvalsdeild kvenna í knattspyrnu haldin undir merkjum styrktaraðilans Landsímans.

## Liðin

## Staðan í deildinni
*Staðan fyrir 14. umferð, 3. september 2000*.
### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit
*Heimaliðið er vinstra megin*.

## Aukakeppni 1. deild
*15. og 16. september 2000*.

## Markahæstu leikmenn

## Heimild
* Dagblaðið Vísir - Sport 31. ágúst 2000.
* Úrslit - staða  KSÍ.
* Iceland - Women's Premier League 2000 Rsssf (en).

## Heimildaskrá
Hugh Marwick

** Hugh Marwick ** (30. nóvember 1881 – 21. maí 1965, Kirkjuvogi) var orkneyskur málfræðingur sem er þekktur fyrir rannsóknir sínar á norræna málinu í Orkneyjum, Norn.

Hugh Marwick fæddist í Hrólfsey (Rousay), sonur Hugh Marwick eldri. 

Námsferill hans var slitróttur vegna fátæktar og varð hann að vinna fyrir sér með kennslu í Aberdeen og víðar. Hann tók meistarapróf frá Háskólanum í Edinborg. Eftir að hafa verið kennari í Lancashire á Englandi, varð hann árið 1914 skólastjóri unglingaskólans í Kirkjuvogi í Orkneyjum (sem þá hét *The Burgh School*). Samhliða þessu stundaði hann rannsóknir og ritstörf, og undirbjó m.a. doktorsritgerð sína sem hann varði við Edinborgarháskóla 1926. Ritgerðin varð kjarninn í höfuðriti hans *The Orkney Norn*. Árið 1929 varð hann formaður Menntamálaráðs Orkneyja (Orkney Education Committee), og starfaði þar til 1946.

Með bókinni um norræna málið í Orkneyjum var fyllt skarð í norrænum fræðum, og mikilvægri vitneskju bjargað, sem þá var að hverfa. Færeyingurinn Jakob Jakobsen hafði unnið slíkt verk fyrir Hjaltlandseyjar, og hafði hugsað sér að taka Orkneyjar næst fyrir, en entist ekki aldur til þess. Jakobsen hitti Marwick árið 1909, og fékk hjá honum ýmsar upplýsingar frá Orkneyjum. Marwick vann einnig merkilegt starf á sviði örnefnarannsókna.

Hugh Marwick var einn af stofnendum Fornfræðafélagsins í Orkneyjum (Orkney Antiquarian Society) árið 1922, var ritari þess í 17 ár (allan starfstíma þess), og birti ritgerðir í tímariti félagsins (*Proceedings of the Orkney Antiquarian Society*). Hann var einnig félagi í Fornfræðafélagi Skotlands (Society of Antiquaries of Scotland) og var kjörinn heiðursfélagi þess.

Hugh Marwick fékk margvíslega viðurkenningu fyrir fræðistörf sín, bæði heima fyrir og erlendis. Árið 1938 Order of the British Empire, fékk norsku St. Ólafs-orðuna 1946, heiðursdoktor frá Háskólanum í Aberdeen 1956, og Háskólanum í Bergen 1964. Hann varð heiðursfélagi Víkingafélagsins í London 1965.

Hugh Marwick kvæntist árið 1914, Jane Barritt. Þau eignuðust einn son, Hugh Marwick, sem dó ungur af slysförum.

## Helstu rit
* *The Orkney Norn*, Oxford 1929, 52+232 s. — Byggð á doktorsritgerð frá Háskólanum í Edinborg, 1926. Gefin út á kostnað höfundar. 
* *The Place Names of Rousay*, Kirkwall 1947, 95 s.
* *Orkney*, London 1951, 287 s.
* *Orkney Farm-Names*, Kirkwall 1952, 266 s.
* *Ancient Monuments in Orkney*. Edinburgh 1952, 39 s.
* *The Place-names of Birsay*. Aberdeen 1970, 12+135 s. — W. F. H. Nicolaisen gaf út og ritaði formála.

## Heimildir
* 

## Tenglar
Víðidalsá (Húnaþingi)

**Víðidalsá** er bergvatnsá sem rennur um Víðidal í Vestur-Húnavatnssýslu og er ein þekktasta og besta laxveiðiá landsins. Þar er einnig mjög góð sjóbleikjuveiði.

Áin er dragá sem á upptök á Víðidalstunguheiði og Stórasandi og heitir ein upptakakvíslin þar Dauðsmannskvísl. Nafnið er sagt komið af því að Ásgeir æðikollur, bóndi á Ásgeirsá, hafi fundið smalamann sinn þar sofandi og reiðst honum svo að hann hafi drepið hann og dysjað hann við kvíslina. Ýmsir lækir og smærri ár renna í Víðidalsá og niðri í Víðidal rennur svo Fitjá í hana. Í Víðidal rennur áin alllangan spöl í tilkomumiklu gljúfri sem kallast Kolugljúfur. Þar sem hún fellur ofan í gljúfrið eru fossar sem heita Kolufossar.

Víðidalsá fellur í Hópið, rétt austan við Skollanes, í landi jarðarinnar Gottorp. Hópið er hálfsalt stöðuvatn eða lón sem nær út undir Húnaflóa.
Víðidalstunguheiði

**Víðidalstunguheiði** er heiði í Vestur-Húnavatnssýslu, suður og upp af Víðidal, á milli Aðalbólsheiðar að austan og Haukagilsheiðar að vestan og nær inn að Stórasandi. 

Heiðin er ágætlega gróin en mýrlend og víða erfið yfirferðar, einkum norðan og vestan megin, en sunnar og austar eru hæðahryggir. Hún er í fjögur til fimm hundruð metra hæð yfir sjávarmáli. Mörg stöðuvötn eru á heiðinni og þar eiga Víðidalsá og Fitjá upptök.

## Heimildir
*Steindór Steindórsson: *Landið þitt II*, bls. 161 – 162, Reykjavík 1968.
Höskuldsstaðir (Skagaströnd)

**Höskuldsstaðir** er bær, kirkjustaður og áður prestssetur á Skagaströnd í Austur-Húnavatnssýslu. Prestssetrið var flutt í kauptúnið á Skagaströnd árið 1964.

Á Höskuldsstöðum sátu ýmsir þekktir prestar fyrr á öldum. Einn hinna þekktustu var séra Einar Hafliðason, sagna- og annálaritari, sem var þar prestur 1334-1343. Síðar á 14. öld var Marteinn Þjóðólfsson prestur á Höskuldsstöðum (d. 1383). Legsteinn úr stuðlabergi, sem líklega hefur verið settur yfir hann, með rúnaáletruninni *her : huilir : sira : marteinn : prestr* er í kirkjugarðinum og er hann talinn annar elsti legsteinn sem varðveist hefur á landinu.

Árið 1722 varð prestur á Höskuldsstöðum Stefán Ólafsson, faðir Ólafs Stefánssonar stiftamtmanns og ættföður Stephensenættar. Hann drukknaði í Laxá 17. apríl 1748.

Núverandi kirkja á Höskuldsstöðum var vígð 1963.

Björn Bjarnason bæjarfulltrúi í Reykjavík fæddist á Höskuldsstöðum.

## Tilvísanir


## Heimildir
* 
*
Listi yfir þætti Supernatural: Fyrsta þáttaröð: 2005-2006

Fyrsta þáttaröðin af **[[Supernatural]]** var frumsýnd 13. september 2005 og sýndir voru 22 þættir.

Þetta er eina þáttaröðin sem var sýnd á sjónvarpsstöðinni WB en hinar þáttaraðirnar hafa verið sýndar á sjónvarpsstöðinni CW.

## Aðalleikarar
*Jared Padalecki sem Sam Winchester
*Jensen Ackles sem Dean Winchester

## Gestaleikarar

* Jeffrey Dean Morgan sem John Winchester (8 þættir)
* Nicki Lynn Aycox sem Meg Masters (4 þættir)
* Adrianne Palicki sem Jessica Moore (2 þættir)
* Samantha Smith sem Mary Winchester (2 þættir)
* Jim Beaver sem Bobby Singer (1 þáttur)

* A.J. Buckley sem Ed Zeddmore (1 þáttur)
* Travis Wester sem Harry Spangler (1 þáttur)
* Hunter Brochu sem ungur Dean Winchester (1 þáttur)
* Ridge Canipe sem unger Dean Winchester (1 þáttur)
* Alex Ferris sem ungur Sam Winchester (1 þáttur)

## Þættir

## Tilvísanir


## Heimild
*
Dómkirkjan í Túnis

**[[Dómkirkja]]n í [[Túnis (borg)|Túnis]]** getur átt við um: 

* Dómkirkju heilags Vincent de Paul, starfandi dómkirkju Túnisborgar. 
* Dómkirkju heilags Loðvíks.
Dómkirkja heilags Vincent de Paul

**Dómkirkja heilags Vincent de Paul** (enska: *Cathedral of St. Vincent de Paul*) (franska: *Cathédrale Saint-Vincent-de-Paul*) er rómversk kaþólsk dómkirkja Túnis. Hún er nefnd eftir heilögum Vincent de Paul, presti sem var seldur í þrældóm til Túnis. Kirkjan er höfuðstöðvar biskupsstólsins í Túnisborg og er hún staðsett við Habib Bourgibastræti (franska: *Avenue Habib Bourguiba*)

Kirkjan er ekki byggð í einum byggingarstíl heldur þrem: Márískum-, gotneskum- og Nýbýzantískum stíl. Framkvæmdir hófust árið 1893 og var þeim lokið 1897 fyrir utan að kirkjuklukkurnar voru tímabundið gerðar úr tré vegna fjárskorts.

Lavigerie kardináli hafði lagt grunnstein að nýrri dómkirkju neðar í götunni árið 1881 en þáverandi dómkirkja Túnisborgar var Dómkirkja heilags Loðvíks í Karþagó. Dómkirkjan var byggð hratt en ástand hennar tók fljótt að versna vegna lélegrar undirstöðu og því var núverandi dómkirkja Túnis byggð.

## Heimildir
Miðfjarðardalir

**Miðfjarðardalir** heita einu nafni dalirnir þrír sem ganga inn af Miðfirði og suður í heiðaflæmið sem einu nafni kallast Tvídægra. Á milli dalanna eru fremur lágir hálsar.

Vesturárdalur er vestastur dalanna þriggja, þá Núpsdalur og austastur er Austurárdalur. Allir dalirnir voru áður byggðir en nú er Austurárdalur kominn í eyði. Um dalina renna samnefndar ár og sameinast svo í Miðfjarðará.
Listi yfir þætti Supernatural: Önnur Þáttaröð: 2006-2007

Önnur þáttaröðin af **[[Supernatural]]** var frumsýnd 28. september 2006 og sýndir voru 22 þættir.

## Aðalleikarar
* Jensen Ackles sem Dean Winchester
* Jared Padalecki sem Sam Winchester

## Gestaleikarar

* Samantha Ferris sem Ellen Harvelle (6 þættir)
* Jim Beaver sem Bobby Singer (5 þættir)
* Chad Lindberg sem Ash (4 þættir)
* Alona Tal sem Jo Harvelle (4 þættir)
* Sterling K. Brown sem Gordon Walker (2 þættir)
* Aldis Hodge sem Jake Talley (2 þættir)
* Katharine Isabelle sem Ava Wilson (2 þættir)
* Jeffrey Dean Morgan sem John Winchester (2 þættir)

* Samantha Smith sem Mary Winchester (2 þættir)
* Gabriel Tigerman sem Andrew Gallagher (2 þættir)
* Charles Malik Whitfield sem FBI alríkisfulltrúinn Victor Henricksen (2 þættir)
* Richard Speight Jr. sem The Trickster (1 þáttur)
* Adrianne Palicki sem Jessica More (1 þáttur)
* Fredric Lehne sem Azazel (1 þáttur)
* Lindsey McKeon sem Tessa (1 þáttur)

## Þættir

## Heimild
*
Landsbankadeild kvenna í knattspyrnu 2007

Árið 2007 var Úrvalsdeild kvenna í knattspyrnu haldin undir merkjum styrktaraðilans Landsbankinn.

## Liðin

## Staðan í deildinni
*Staðan fyrir 18. umferð, 17. september 2007*.
### Stigatafla

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit
*Heimaliðið er vinstra megin*.

## Markahæstu leikmenn

## Heimild
* Úrslit - staða  KSÍ 2007.
* Markahæstu menn  KSÍ 2007.

## Heimildaskrá
Kóngsmelur

**Kóngsmelur** var heiti á landspildu á toppi Öskjuhlíðar í Reykjavík. Um er að ræða svæði sem rutt var fyrir hátíðarhöld Reykvíkinga vegna komu Kristjáns 9. Danakonungs sumarið 1874 á 1000 ára afmæli Íslandsbyggðar. Sjálf hátíðarhöldin þóttu misheppnuð þar sem mikið moldrok gerði meðan á skemmtuninni stóð, auk þess sem tveir danskir sjóliðar slösuðust alvarlega þegar þeir ætluðu að skjóta af fallbyssu til heiðurs konungi.

Á árum síðari heimsstyrjaldarinnar voru reistir heitavatnstankar á Kóngsmel sem höfðu að geyma vatn sem Hitaveitan dældi ofan úr Mosfellssveit. Síðar voru geymar þessir rifnir og nýir reistir ásamt útsýnishúsinu Perlunni. Engar minjar finnast lengur um hátíðarsvæðið á Kóngsmel.

## Heimildir
*https://grapevine.is/news/2017/09/26/blast-from-the-past-danish-soldiers-maim-themselves-celebrating-2/
*Þjóðhátíðin 1874 í Ríkisútvarpinu (27:50)
Hof (Skagaströnd)

**Hof** er bær, kirkjustaður og áður prestssetur utarlega á Skagaströnd. Þar var áður prestakall sem náði yfir ytri hluta strandarinnar og bæina yst á Skaga. Útkirkja var á Spákonufelli. Hofsprestakall var lagt niður 1907 og sameinað Höskuldsstaðaprestakalli. Nú tilheyrir Hofskirkja Skagastrandarprestakalli.

Á Hofi eru gamlar rústir sem kallast Goðatóftir og er sagt að kunni að vera af hofi. Engar sagnir eru þó til um blót þar eða goða og raunar er ekkert vitað um landnám og búsetu á ströndinni til forna því að eyða er í Landnámabók á milli þess sem sagt er frá landnámi Holta á Holtastöðum í Langadal og landnámi Hólmgöngu-Mána, sem náði að Fossá, norðan við Hof.

Skammt norðan við Hof er Króksbjarg og nær út að Kálfshamarsvík, um 10 kílómetra leið, undir ýmsum nöfnum. Björgin eru 40-50 metra há og liggur vegurinn víðast á bjargbrúninni.

Hof þótti fremur rýrt brauð og ekki eftirsóknarvert og voru flestir prestar þar aðeins fáein ár, á meðan þeir biðu eftir að fá betra embætti. Einn þeirra sem lengst sat þar var séra Árni Illugason, sem var prestur á Hofi 1796-1825. Hafði hann áður beðið í 10 ár eftir að fá embætti og síðan verið í átta ár prestur í Grímsey, sem var enn verra brauð en Hof. Sonur hans var Jón Árnason þjóðsagnasafnari, sem fæddist á Hofi árið 1819.

Núverandi Hofskirkja er timburkirkja, múrhúðuð, reist árið 1876. Hún er turnlaus og ekkert söngloft í henni. Í kirkjunni er gömul altaristafla og ævagamall prédikunarstóll.

## Heimildir
*
Málþóf í öldungadeild Bandaríkjaþings

**Málþóf í [[öldungadeild Bandaríkjaþings]]** er þegar þingmenn tefja, aðallega með orðræðu, svo að kosið verði ekki um frumvörp og á endanum séu þau látin falla niður. Algengasta aðferðin til málþófs er þegar þingmenn reyna að tefja eða koma í veg fyrir kosningu með því að lengja umræður, reglurnar leyfa þingmönnum að tala eins lengi og þeir vilja og um hvaða mál sem þeir velja. Þó er hægt að knýja fram atkvæðagreiðslu með því að takmarka umræðu en til þess þarf um 60 af 100 þingmönnum.

Þó að orðræða sé algengasta aðferðin til að tefja fyrir eru þó til nokkrar aðrar. Venjulega þarf einróma samþykki fyrir því að halda áfram með dagskrána og hefja umræðu á máli, þá getur einn þingmaður tafið fyrir með því að samþykkja ekki. Í sumum tilfellum getur þetta frestað umræðu um einn dag en þar sem frestunin gildir aðeins þegar þingið situr er hægt að slíta fundi í smá tíma og koma svo aftur saman.

Áhrifaríkasta aðferðin til að tefja fyrir er að fá meirihlutann til að takmarka umræður og knýja fram atkvæðagreiðslu mörgum sinnum um sama málið. Til dæmis að vera með málþóf um tillögu og þá þarf að knýja fram atkvæðagreiðslu til að hún verði að frumvarpi, svo þegar frumvarpið er komið er hægt að gera það sama þar og þá verður að takmarka umræðu aftur og knýja fram atkvæðagreiðslu. Þar með er meirihlutinn búinn að fara í gegnum þetta tvisvar og þá þarf að fara aftur í gegnum það ef breyta á frumvarpinu en þess þarf oft. Þetta ferli virkar hindrandi fyrir meirihlutann og freistast hann því til að láta frumvarpið falla niður.

## Sjá einnig
*Málþóf

## Neðanmálsgreinar
Listi yfir þætti Supernatural: Þriðja þáttaröð: 2007-2008

Þriðja þáttaröð **[[Supernatural]]** var frumsýnd 4. október 2007. Aðeins 16 þættir voru sýndir vegna verkfalls handritshöfunda í Bandaríkjunum.

## Aðalleikarar
* Jensen Ackles sem Dean Winchester
* Jared Padalecki sem Sam Winchester

## Gestaleikarar

* Jim Beaver sem Bobby Singer (7 þættir)
* Katie Cassidy sem Ruby (6 þættir)
* Lauren Cohan sem Bela Talbot (6 þættir)
* Rachel Pattee, Sierra McCormick og Katie Cassidy sem Lilith (3 þættir)
* Sterling K. Brown sem Gordon Walker (2 þættir)
* Cindy Sampson sem Lisa Braeden (2 þættir)
* Colin Ford sem ungur Sam Winchester (1 þáttur)
* Ridge Canipe sem ungur Dean Winchester (1 þáttur)

* A.J. Buckley sem Ed Zeddmore (1 þáttur)
* Travis Wester sem Harry Spangler (1 þáttur)
* Richard Speight Jr. sem The Trickster (1 þáttur)
* Jeffrey Dean Morgan sem John Winchester (1 þáttur)
* Charles Malik Whitfield sem FBI alríkisfulltrúinn Victor Henricksen (1 þáttur)
* Steven Williams sem Rufus Turner (1 þáttur)
* Nicholas Elia sem Ben Braeden (1 þáttur)

## Þættir

## Tilvísanir

## Heimild
*
Listi yfir þætti Supernatural: Fjórða þáttaröð: 2008-2009

Fjórða þáttaröðin af **[[Supernatural]]** var frumsýnd 18. september 2008 og sýndir voru 22 þættir.

## Aðalleikarar
* Jensen Ackles sem Dean Winchester
* Jared Padalecki sem Sam Winchester

## Gestaleikarar

* Misha Collins sem Castiel/Jimmy Novak (13 þættir)
* Genevieve Cortese sem Ruby (11 þættir) 
* Jim Beaver sem Bobby Singer (7 þættir)
* Julie McNiven sem Anna Milton (5 þættir)
* Christopher Heyerdahl, Mark Rolston og Andrew Wheeler sem Alastair (5 þættir)
* Robert Wisdom sem Uriel (4 þættir)
* Sierra McCormick og Katherine Boecher sem Lilith (3 þættir)
* Traci Dinwiddie sem Pamela Barnes (3 þættir)
* Kurt Fuller sem Zachariah (3 þættir)
* Rob Benedict sem Chuck Shurley (2 þættir)
* Colin Ford sem ungur Sam Winchester (2 þættir)
* Brock Kelly sem ungur Dean Winchester (1 þáttur)

* Jake Abel sem Adam Milligan (1 þáttur)
* Nicki Lynn Aycox sem Meg Masters (1 þáttur)
* A.J. Buckley sem Ed Zeddmore (1 þáttur)
* Travis Wester sem Harry Spangler  (1 þáttur)
* Mitch Pileggi sem Samuel Campbell (1 þáttur)
* Samantha Smith sem Mary Winchester (1 þáttur)
* Charles Malik Whitfield sem FBI alríkisfulltrúinn Victor Henricksen (1 þáttur)
* Matt Cohen sem ungur John Winchester (1 þáttur)
* Amy Gumenick sem ung Mary Winchester (1 þáttur)
* Sydney Imbeau sem Claire Novak (1 þáttur)
* Lindsey McKeon sem Tessa (1 þáttur)

## Þættir

## Tilvísanir

## Heimild
*
Heggur

**Heggur** (eða **heggviður**) (fræðiheiti: *Prunus padus*) er lauftré af rósaætt og er skylt ferskju- og plómutré. Náttúrulegt vaxtarsvæði heggs er Norður- og Austur-Asía og Evrópa, en heggur vex til dæmis villtur um allan Noreg alveg upp í 1.250 m hæð. Villtur heggur vex í rökum og næringarríkum jarðvegi en hann þrífst vel í venjulegri garðmold. 

**Blóðheggur**, Prunus padus var. Purpurea, er dökkt afbrigði heggs sem fannst í Svíþjóð.

## Ræktun heggs á Íslandi
Heggur þrífst allsæmilega sem garðtré á Íslandi. 

Heggur laufgast snemma og blómgast á Íslandi í júní. Blómin eru hvít. Sum ár nær heggur að þroska svört ber. Hann nær allt að 10 metra hæð. Stundum er hegg fjölgað með fræjum en algengara er að fjölga honum með græðlingum.

Elsta núlifandi tré í Hafnarfirði er heggur sem stendur við Siggubæ við Hellisgötu. Hann var gróðursettur 1913.
Heggur við Rauðavatn var valinn tré ársins 2021.

## Eitt og annað
Lokaorð skáldsögunnar Gerplu eftir Halldór Laxness eru: „Þá var túngl geingið undir og felur nóttin dal og hól að Stiklarstöðum, og svo hinn síðfrjóva hegg.“ Heggur er raunar ekki síðfrjór, í Noregi var það haft til marks að þegar heggurinn blómstraði á vorin mætti fara að sá í akra.

## Tengt efni
*Virginíuheggur
*Gljáheggur

## Tilvísanir


## Tenglar
*Heiðmörk.is - Heggur
*Bændablaðið - Heggur
* ''Heggur''; grein í Morgunblaðinu 1997
Menningarhúsið Hof

**Menningarhúsið Hof**  er bygging á Akureyri sem er hönnuð fyrir tónleika, sviðslist og ráðstefnur. Í byggingunni, sem tekin var í notkun 27. ágúst 2010, eru tveir salir, annar 500 sæta og hinn 200 sæta, veitingahús og aðstaða til fundarhalda. 

## Tilvísanir


## Tenglar
* Heimasíða
Miðfjarðará

**Miðfjarðará** er á sem rennur um Miðfjörð í Vestur-Húnavatnssýslu. Áin verður til þegar Vesturá og Austurá sameinast en oft er þó nafnið notað um allar árnar þrjár sem renna um Miðfjarðardali, Austurá, Vesturá og Núpsá.

Árnar þrjár sem mynda Miðfjarðará eiga upptök sín á heiðunum suður af Miðfjarðardölum. Vesturá kemur upp á Húksheiði og rennur um Vesturárdal; Núpsá, sem er vatnsminnst, á upptök í Kvíslavötnum á Núpsheiði og rennur um Núpsdal og Austurá, sem er vatnsmest, á aðalupptök í Arnarvatni stóra og fellur um Austurárdal. Núpsá og Austurá renna saman þar sem dalirnir mætast og kalla sumir ána Miðfjarðará frá þeim ármótum en aðrir kalla hana Austurá þar til hún rennur saman við Vesturá.

Áin þykir mjög falleg og er ein besta og dýrasta laxveiðiá landsins, 113 km að lengd og þar eru yfir tvö hundruð veiðistaðir. Við ána er veiðhúsið Laxahvammur. Sumarið 2010 var besta veiðisumar í Miðfjarðará frá upphafi og veiddust þá 4043 laxar í ánni.

## Tilvísanir

## Heimildir
*
Gullfoss (skip, 1915)

**Gullfoss** var fyrsta skip Eimskipafélags Íslands og kom í fyrsta sinn til Reykjavíkur 16. apríl 1915. Var þá almennur frídagur í bænum og mikið fagnað.

Þetta fyrsta vélknúna millilandaskip Íslendinga var smíðað í Kaupmannahöfn og var ganghraði þess 11 sjómílur á klukkustund. Í því var rými fyrir 74 farþega og sigldi skipið með fólk og varning, ýmist milli Íslands og Bandaríkjanna og Íslands og Evrópu, auk þess að stunda strandsiglingar hér. Skipið kom hlaðið af vörum frá útlöndum en fyrsta sigling þess með farm eftir að heim kom var farin til Hafnarfjarðar 19. apríl og var þá öllum boðið að fara með ókeypis sem vildu. 400-500 manns notfærðu sér það boð.

Gullfoss varð innlyksa í Danmörku við hernámið 1940 og var undir yfirráðum Þjóðverja til stríðsloka. Þá fannst skipið illa farið í Kiel og var selt til Færeyja þar sem það nefndist *Tjaldur*. Gullfoss var rifinn 1953 í Hamborg í Þýskalandi.

## Tilvísanir


## Heimildir
*
Listi yfir þætti Supernatural: Fimmta þáttaröð: 2009-2010

Fimmta þáttaröðin **[[Supernatural]]** var frumsýnd 10. september 2010 og sýndir voru 22 þættir.

Fimmta þáttaröðin var seinasta serían þar sem Eric Kripke var titlaður yfirhandritshöfundur, því hann hafði aðeins planað söguefni fyrir fimm þáttaraðir og hafði samning til fimm ára. Þrátt fyrir það áttu bæði Jensen Ackles og Jared Padalecki samninga til sex ára.

## Aðalleikarar
* Jensen Ackles sem Dean Winchester
* Jared Padalecki sem Sam Winchester
* Misha Collins sem Castiel (14 þættir)

## Gestaleikarar

* Jim Beaver sem Bobby Singer (10 þættir)
* Mark Pellegrino sem Lúsífer (5 þættir)
* Rob Benedict sem Chuck Shurley (4 þættir)
* Kurt Fuller sem Zachariah (4 þættir)
* Mark Sheppard sem Crowley (3 þættir)
* Jake Abel sem Adam Milligan (2 þættir)
* Samantha Ferris sem Ellen Harvelle (2 þættir)
* Matt Frewer sem Farsótt (2 þættir)
* Rachel Miner sem Meg Masters (2 þættir)
* Emily Perkins sem Becky Rosen (2 þættir)
* Cindy Sampson sem Lisa Braeden (2 þættir)
* Richard Speight Jr. sem The Trickster/Gabríel (2 þættir)
* Alona Tal sem Jo Harvelle (2 þættir)
* Demore Barnes sem Raphael (1 þáttur)
* Traci Dinwiddie sem Pamela Barnes (1 þáttur)
* Chad Lindberg sem Ash (1 þáttur)

* Julie McNiven sem Anna Milton (1 þáttur)
* Adrianne Palicki sem Jessica Moore (1 þáttur)
* Kim Rhodes sem Jody Mills (1 þáttur)
* Julian Richings sem Dauðinn (1 þáttur)
* Samantha Smith sem Mary Winchester (1 þáttur)
* Matt Cohen sem ungur John Winchester (1 þáttur)
* Amy Gumenick sem ung Mary Winchester (1 þáttur)
* Steven Williams sem Rufus Turner (1 þáttur)
* Jon Cries sem Martin Creaser (1 þáttur)
* Colin Ford sem ungur Sam Winchester (1 þáttur)
* Nathan Smith sem ungur Sam Winchester (1 þáttur)
* Nicolai Guistra sem ungur Dean Winchester (1 þáttur)
* Chad Everett sem gamall Dean Winchester (1 þáttur)

## Þættir

## Tilvísanir

## Heimild
*
Cindy Sampson

**Cindy Sampson** (fædd 27. maí 1978) er kanadísk leikkona sem er þekktust fyrir hlutverk sín í *Rumours* og Supernatural. 

## Einkalíf
Sampson er fædd og uppalin í Halifax, Nova Scotia.Stundaði hún nám við *Randolph Academy of the Performing Arts*.

## Ferill
### Kvikmyndir
Stærsta kvikmyndahlutverk hennar hefur verið sem Zoe Ravena í *Live Once, Die Twice* . Fyrir kvikmyndina *The Shrine* þá þurfti hún að horfa á ákveðnar hryllingsmyndir fyrir hlutverk sitt.

### Sjónvarp
Í sjónvarpi þá hefur Cindy komið fram í þáttum á borð við *Reaper*, Supernatural og *Rumours*. Sampson sóttist upprunalega um hlutverk Belu Talbot í Supernatural en fékk ekki hlutverkið. Var henni síðan boðið hlutverk Lisa Braeden í staðinn.

## Kvikmyndir og sjónvarp

## Tilvísanir

## Heimildir
*
*

## Tenglar
*
*Cindy Sampson á Supernatural Wiki.com síðunni 
*Cindy Sampson á Supernatural wikiasíðunni
1. deild kvenna í knattspyrnu 1972

Árið 1972 var Úrvalsdeild kvenna í knattspyrnu haldin í fyrsta skipti í sögunni. Um riðlakeppni var að ræða, þar sem leikið var í tveimur riðlum og sigurvegarar þeirra riðla mættust í úrslitaleik. Átta lið tóku þátt: Ármann, Breiðablik, Fram, FH, Grindavík, Haukar, Keflavík og Þróttur.

## Lokastaða A-riðils

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

**Leikir:**

 3-2  |
 8-0  Þróttur |
 1-0  |
 Þróttur 2-2  |
 2-1  Þróttur |
 1-1 


## Lokastaða B-riðils

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

**Leikir:**

 4-0 Haukar |
 0-2 Grindavík |
Grindavík 4-0  Haukar |
 0-8  |
Haukar 1-0  |
 8-1 Grindavík

## Úrslit

## Heimild
* Úrslit A riðill  KSÍ 1972
* Úrslit B riðill  KSÍ 1972
* Úrslit - úrslitaleikur  KSÍ 1972
Sykur (hljómsveit)

**Sykur** er íslensk rafpopp-hljómsveit. Hún hefur gefið út þrjár breiðskífur *Frábært eða Frábært* (2009), *Mesópótamía* (2011) og *JÁTAKK* (2019). Hljómsveitin er einna helst fræg fyrir lagið *Viltu dick* sem Erpur tók með þeim, lagið *Reykjavík* og lagið *Svefneyjar* sem var valið lag ársins (2019) í raftónlistaflokki á Íslensku tónlistaverðlaununum sem haldin voru árið 2020.  

## Breiðskífur

* 2009 – *Frábært eða frábært* 
* 2011 – *Mesópótamía*
* 2019 – *JÁTAKK*

## Meðlimir sveitarinnar
* Kristján Eldjárn
* Halldór Eldjárn
* Stefán Finnbogason
* Agnes Björt Andradóttir
Samuel Adams

**Samuel Adams** (27. september 1722 – 2. október 1803) var virtur stjórnmálamaður, heimspekingur og er talinn til „landsfeðra“ Bandaríkjanna. Hann var leiðtogi hreyfingar sem stóð að baki amerísku byltingunni. Hann var einn af upphafsmönnum stefnu repúblikana sem hefur átt stóran þátt í mótun bandarísks samfélags síðan. 

## Æska og nám
Samuel Adams fæddist í Boston í Massachusetts. Hann var sonur Samuel Adams eldri og Mary (Fifield) Adams. Hann var alinn upp á trúuðu heimili og var faðir hans virkur þátttakandi í stjórnmálum. Í æsku stundaði hann nám við Boston Latin school en að því loknu gekk hann í Harvard-háskóla. Í lokaritgerð sinni í meistaranámi fjallaði hann um, lögmæti þess að mótmæla æðsta yfirvaldi ef á annan hátt sé ekki hægt að stuðla að varðveislu á þjóðfélagsins. Ritgerðin þótti sýna framá stöðu hans í stjórnmálum og hver réttur nýlenduríkja væri gagnvart Bretlandi. 

## Störf og embætti
Að námi loknu reyndi Adams fyrir sér í viðskiptum með miður góðum árangri, hann starfaði einnig sem skattinnheimtumaður en það aflaði honum vinsælda meðal vina og kunningja þar sem hann átti það til að sleppa þeim við að greiða skatt. Þá gegndi hann einnig ýmsum embættum í kjördæmi sínu en hann var ritari í fulltrúadeild Massachusetts, þá var hann einnig fulltrúi fyrir Massachusetts í fyrsta meginlandsþinginu (e. Continental Congress). Hann gegndi einnig starfi forseta þingsins í Massachusetts og síðar aðstoðar ríkisstjóri Massachusetts þar sem hann leysti John Hancock af þegar hann lét af störfum áður en kjörtímabilinu lauk en þar með varð Adams fjórði ríkisstjóri Massachusetts.

## Atburðir
Samuel Adams var andstæðingur þess að Breska þingið gæti skattlagt nýlenduríkin án þeirra samþykki, árið 1768 ritaði hann bréf þar sem var óskað eftir samstarfi milli nýlenduríkjanna til að andmæla skattlagningu Breta. Bretar sendu í kjölfarið á því her til Boston sem endaði með atburði sem er þekktur undir "Boston Massacre". Með betra skipulagi og aukinni samvinnu milli nýlenduríkjanna var undirbúningur að Amerísku byltingunni hafinn.
Kajak

**Kajak** (inúktitút: *qajaq*) er léttur lokaður bátur með opi að ofan fyrir ræðara sem er oftast einn. Kajak er róið með einni ár með blöð á báðum endum.

Hefðbundnir kajakar eru lokaðir að ofan með hringlaga opi fyrir ræðarann sem situr uppréttur flötum beinum í bátnum. Opin geta verið eitt eða fleiri. Stundum er kajasvunta notuð til að loka opinu og koma þannig í veg fyrir að vatn komist inn í bátinn. Kajakar eru annars mjög fjölbreyttir að gerð, allt frá mjóum sprettkajökum, stuttum straumkajökum, löngum sjókajökum og breiðum opnum sitjandi kajökum.

Í dag eru flestir kajakar gerðir úr hitadeigu plasti eða trefjaplasti. Hefðbundnir kajakar eru úr léttri trégrind sem er klædd með selskinni. Í dag eru slíkir kajakar oftast klæddir með ofnum dúk sem er þéttur með kvoðu úr náttúrulegum efnum eða gerviefnum.

Frá fornu fari hafa kajakræðarar notast við ýmis konar aukabúnað til að auka öryggi og auðvelda sér róðurinn. Dæmi um slíkt eru lítil blindsegl fest framan á kajakinn. Á seinni árum hafa komið kajakar með fótstigi eða rafmagnsmótor til að knýja þá áfram, 

## Grænlenskir kajakar

Húðkeipur er orð sem er notað um grænlenska kajakinn og er að mestu haft um báta karlmanna á Grænlandi. Húðskútan (*[[umiak]]*) (líka stundum nefnd „konubátur“ eða „kvennabátur“ á íslensku) er stærri en húðkeipurinn og er selskinn þanið á öllu opnari trégrind. Húðkeipur er þó einnig haft um báta skrælingja á Vínlandi í *[[Eiríks saga rauða|Eiríks sögu rauða]]* og stundum um kajaka almennt. 

Húðskútan var hér áður fyrr mikið notuð til að bera vörur og til flutninga á veiði. Hún er gerð úr skinni og flýtur vel á öldunum. Í fylgd með hverri húðskútu voru oft veiðimenn á húðkeipum. „Húðkeiparnir voru sem tundurbátar, kvennabáturinn hið mikla orustuskip“, þannig lýsir Peter Freuchen þessum bátum. Veiðimenn eru fljótir í förum á húðkeipunum og af þeim er auðvelt að skutla seli ef færi gefst. Komi mikil kvika, er húðkeipunum róið á vindborða við húðskúturnar og þær notaðar sem bárufleygar. 

Í *Eiríks sögu rauða* er þessi lýsing á skrælingjum á húðkeipum: 

Í seinna Íþróttabindi Alfræði Menningarsjóðs er húðkeipur haft almennt um kajak: „Kænuróðraíþróttir (e. canoeing; þ. Kanusport) er heildarheiti á róðri á þremur mismunandi kænutegundum: húðkeip (kajak), kanadískri eikju (canadian) og sambrotseikju“.

## Tilvísanir
Kollgátan

***Kollgátan*** var spurningaþáttur á RÚV árið 1985 undir stjórn Illuga Jökulssonar. Sýndir voru sjö þættir, þar sem átta einstaklingar kepptu með útsláttarfyrirkomulagi. Fyrsti þátturinn var sýndur laugardagskvöldið 2. febrúar en úrslitin fóru fram 20. apríl. Stjórn upptöku var í höndum Viðars Víkingssonar

Keppnisfyrirkomulagið var á þá leið að sömu spurningar voru lagðar fyrir báða keppendur. Spurningarnar voru sex talsins, hver með þremur vísbendingum og gátu gefið tíu, fimm eða tvö stig. Engir áhorfendur voru í stúdíói við upptöku þáttanna.

## Viðureignir

1.umferð:
* Ólafur B. Guðnason vann Árna Bergmann 
* Aðalsteinn Ingólfson vann Egil Helgason 
* Stefán Benediktsson vann Önnu Ólafsdóttur Björnsson
* Vilborg Sigurðardóttir vann Ævar Kjartansson

Undanúrslit:
* Ólafur B. Guðnason vann Aðalstein Ingólfsson
* Vilborg Sigurðardóttir vann Stefán Benediktsson

Úrslit:
* Ólafur B. Guðnason  vann Vilborgu Sigurðardóttur
Hof í Vatnsdal

**Hof** er bær í austanverðum Vatnsdal í Austur-Húnavatnssýslu, stórbýli að fornu og nýju og landnámsjörð Ingimundar gamla Þorsteinssonar, eftir því sem segir í Landnámabók og Vatnsdæla sögu.

Bærinn á Hofi er miðsvæðis í dalnum í skjólgóðum hvammi milli Hofsmela og Kötlustaðamela, sem kenndir eru við eyðibýlið Kötlustaði. Á heiðnum tíma var þar eitt þriggja höfuðhofa í Húnaþingi og í Melabók Landnámu segir að það hafi verið stærsta hof landsins ásamt hofinu á Hofi á Kjalarnesi en stærðartölurnar sem þar eru gefnar upp fá þó vart staðist. Norður af bænum er hóll sem heitir Goðhóll og er sagt að hofið hafi verið þar. Hof er nefnt í Sturlungu, bæði í *Þórðar sögu kakala* og *Prestssögu Guðmundar góða* en samkvæmt henni var Guðmundur staddur á Hofi haustið 1200. 

Kirkja var á Hofi til forna og var hún helguð Jóhannesi guðspjallamanni. Hun er nefnd í Landnámu og segir þar frá því að Þorkell bóndi á Hofi hafi tekið skírn af Friðriki biskupi og allir Vatnsdælir einnig og hafi Þorkell látið reisa kirkju á Hofi. Samkvæmt nýlegum fornleifarannsóknum á Hofi var þar kirkjugarður að minnsta kosti frá því fyrir 1104. Árið 1706 var enn hálfkirkja á Hofi og var henni þjónað frá Undirfelli. Ekki er vitað hvenær kirkjan lagðist af. 

Á Hofi var Kvennaskóli Húnvetninga 1882-1883 en var þá sameinaður Kvennaskóla Skagfirðinga og fluttur að Ytri-Ey á Skagaströnd.

## Heimildir
* *Fornleifaskráning Húnavatnshrepps. Hvammur - Hof - Saurbær - Brúsastaðir*. Byggðasafn Skagfirðinga, rannsóknarskýrslur, 2009/99.
*
Listi yfir CSI: Crime Scene Investigation (10. þáttaröð)

Tíunda þáttaröð **** var frumsýnd 24. september 2009 og sýndir voru 23 þættir.

## Aðalleikarar
* Laurence Fishburne sem Raymond Langston
* Marg Helgenberger sem Catherine Willows
* George Eads sem Nick Stokes
* Eric Szmanda sem Greg Sanders
* Robert David Hall sem Dr. Alan Robbins
* Wallace Langham sem David Hodges
* Liz Vassey sem Wendy Simms
* David Berman sem David Phillips 
* Paul Guilfoyle sem Kapteinn Jim Brass
* Jorja Fox sem Sara Sidle (16 þættir) sem sérstakur gestaleikari

## Aukaleikarar
* Marc Vann sem Conrad Ecklie
* Archie Kao sem Archie Johnson
* Jon Wellner sem Henry Andrews

## Þættir

## Heimild
* 

## Tenglar
* http://www.cbs.com/primetime/csi/
Þvottabjörn

**Þvottabjörn** (*Procyon lotor*) er tegund spendýra innan ættkvíslarinnar Procyon.

## Lífshættir, útbreiðsla og nytjar
Þvottabirnir eru stærstir allra hálfbjarna; skrokklengd fullvaxins dýrs er 40-70 cm og þyngdin frá 3,5-9 kíló. Þvottabjörninn er yfirleitt næturdýr. Hann er alæta, étur jurtir og aldin, orma, skordýr, ýmis smádýr, fugla og fiska, og þegar hann tekur sér bólfestu nálægt mannabústöðum sækir hann oft í sorp og úrgang til að leita sér matar.

Þvottabjörninn er upprunninn í Norður-Ameríku og náttúruleg heimkynni hans þar eru í laufskógum og á mörkum barr- og laufskógabelta en aðlögunarhæfni hans er mikil og hann hefur einnig tekið sér bólfestu í fjallendi, við strendur og í bæjum og borgum. Fyrir og um miðja 20. öld voru þvottabirnir fluttir til Evrópu, Kákasuslanda og Japan, þar sem þeim var ýmist sleppt viljandi eða þeir sluppu úr haldi og náðu útbreiðslu.

Þvottabirnir hafa lengi verið veiddir vegna feldsins, sem hefur verið notaður í yfirhafnir og húfur. Reynt var að rækta þvottabirni á loðdýrabúum á fyrri hluta 20. aldar en það þótti ekki svara kostnaði. Þvottabjörnum fjölgaði mjög í Bandaríkjunum um miðja öldina og jukust veiðarnar þá að sama skapi. Met var sett veturinn 1976-1977, þegar 5,2 milljónir dýra voru veidd. Síðan hefur dregið mjög úr eftirspurn eftir loðfeldum og hefur veiddum dýrum þá fækkað að sama skapi.

## Ræningi með grímu
,,Gríma” þvottabjarnarins hæfir vel atferli hans. Hann getur klifrað, grafið og opnað dyr og lása með liprum fingrum og laumast iðulega inn í hús þar sem búfé er geymt. Hann strýkur oft óhreinindin af fæðu áður en hann étur hana, eða skolar af henni ef vatn er nálægt.

## Þvottabirnir á Íslandi
Ársæll Árnason flutti sjö þvottabirni til Íslands í september 1932 og fór eitt par til Vestmannaeyja en hin dýrin voru höfð í kjallara og garði á Sólvallagötu 33 í Reykjavík fyrst í stað en síðan í loðdýrabúi nálægt Vífilsstöðum. Þaðan slapp eitt ungt dýr og lifði villt nokkra mánuði en var svo skotið í hænsnabúi á Kjalarnesi. Þvottabirnir munu hafa verið í íslenskum búum í að minnsta kosti áratug; vorið 1941 eru 10 þvottabirnir taldir meðal búpenings landsmanna.
Árið 1975 voru þrír þvottabirnir fluttir í Sædýrasafnið í Hafnarfirði.

Þvottabirnir hafa svo flækst til Ísland með gámaskipum, t.d. frá Kanada.

## Tilvísanir


## Heimildir
* 
* 

## Tenglar
* Sorgarsaga þvottabjarnarins á Íslandi - Lemúrinn.is
*
Ginnungagap

**Ginnungagap** er samkvæmt heimsmynd norrænnar goðafræði hið mikla gap eða frumrýmið fyrir tilurð heimsins.

Norðurhluti Ginnungagaps fylltist af ís og hrími úr ám þeim er Élivogar kallast en suðurhlutinn hitnaði af eldi og neistum úr Múspellsheimi. Þar sem hrímið og neistarnir mættust í miðju Ginnungagapi varð til hrímþursinn Ýmir en líka kýrin Auðhumla. Óðinn og bræður hans Vilji og Vé drápu Ými og smíðuðu jörðina í miðju Ginnungagapi.

Samkvæmt því sem segir í Snorra-Eddu er ein af þremur rótum Asks Yggdrasils „með hrímþursum, þar sem forðum var Ginnungagap.“

Orðsifjafræði heitisins er óviss, giskað hefur verið á að *ginn-* geti verið hér til áherslu — sbr. *ginnkeyptur,* eða *gína* eða jafnvel tengt upphaf, sbr. *beginning.*
Hans J. G. Schierbeck

**Hans Jacob George Schierbeck** (24. febrúar 1847 – 7. september 1911) var danskur læknir sem starfaði í um áratug sem landlæknir  á Íslandi.

## Ævi og störf

Schierbeck fæddist í Óðinsvéum, sonur málmiðnaðarmanns þar í borg. Hann lauk embættisprófi í læknisfræði árið 1876 og sótti síðar framhaldsmenntun í París og víðar.

Árið 1883 var Schierbeck settur landlæknir á Íslandi og gegndi þá jafnframt forstöðu Læknaskólans. Hann sagði sig frá embætti árið 1894 og flutti þá alfarinn frá Íslandi. Hann gerðist síðar stiftsyfirlæknir á Norður-Sjálandi.

## Arfleifð á Íslandi

Koma Schierbecks til Íslands 1883 hafði í för með sér ýmsar jákvæðar nýjungar í íslenskum heilbrigðisvísindum. Hann vakti athygli lækna á mikilvægi aukins hreinlætis, en talsvert hafði skort á í þeim efnum. Hann gerði sömuleiðis miklar rannsóknir á holdsveiki, sem var þrálátari sjúkdómur hér á landi en víðast hvar annars staðar í Evrópu.

Einna kunnastur er Schierbeck þó í Íslandi fyrir framlag sitt til garðyrkjumála. Hann var ástríðufullur garðyrkjumaður frá æskuárum og kom sér upp fjölskrúðugum matjurtargarði við hús sitt í Reykjavík. Hann varð fyrsti formaður Hins íslenska garðyrkjufélags, sem stofnað var árið 1885. Starfsemi þess varð til þess að vekja athygli fjölmargra landsmanna á möguleikum garðyrkju.

Silfurreynir Schierbecks í Fógetagarðinum hefur lengi verið þekkt sem elsta tré Reykjavíkur.

## Tenglar
* ''H. J. G. Schierbeck landlæknir''; grein í Óðni 1915
Gísli Hjálmarsson

**Gísli Hjálmarsson** (d. 25. maí 1915), betur þekktur sem *þingmaður Bolvíkinga*, var áberandi persóna í bæjarlífi Reykjavíkur á fyrstu árum tuttugustu aldar.

Í andlátsfregn í Morgunblaðinu var Gísli sagður fyrrverandi kaupmaður og honum lýst á þennan hátt: *…hniginn á efri ár og heilsa líkama og sálar hafði lengi verið slæm. – Gísli var einn af auðnuleysingjum þessa lands. * 

Gísli var óreglumaður og átti við andlega vanheilsu að stríða. Fjótlega upp úr aldamótum beit hann í sig að hann væri réttkjörinn Alþingismaður fyrir Bolungarvík, sem þó var ekki sérstakt kjördæmi. Allt til dauðadags kallaði hann sig þingmann og skemmtu ýmsir bæjarbúar sér við að ala á þeim ranghugmyndum, þannig birtu dagblöðin öðru hvoru fréttir af ferðum þingmannsins með strandferðaskipunum.

Gísli reyndi ítrekað að komast inn í þinghúsið til að sinna ímynduðum embættisskyldum sínum, en var yfirleitt vísað brott af þingvörðum. Þá gekk hann a.m.k. einu sinni í hópi þingmanna frá Dómkirkjunni til Alþingshússins við þingsetningu.

Árið 1912 var hálfgerð stjórnarkreppa á Íslandi, þegar þingmönnum gekk illa að koma sér saman um eftirmann Björns Jónssonar á ráðherrastóli. Varð þá til visa, sem fljótt varð landsfræg:

::*Fyrst nú alt er farið í tvent
::*og flokkar um völdin þinga,
::*því er kóngi þá ei bent
::*á þingmann Bolvíkinga?

## Tilvísanir

## Tenglar
* Bolvíkinga''; grein í Óðni 1915